
PROIECT
CONTRACT DE PRESTĂRI SERVICII

nr.______________data_______________

„ SERVICII DE REPARARE ȘI ÎNTREȚINERE A AUTOVEHICULELOR DIN DOTAREA PARCULUI AUTO AL S.N. RADIOCOMUNICAȚII S.A.(S.N.R.)”
_LOTUL 3 –Sucursala Direcția Radiocomunicații Timișoara

Având în vedere că:
· [bookmark: _GoBack]Autoritatea contractantă a derulat procedura de atribuire Negocire fără publicarea prealabilă a unui anunț de participare având ca obiect achiziția de Servicii de reparare și întreținere a autovehiculelor din dotarea parcului auto al S.N. Radiocomunicații S.A.(S.N.R.), inițiată prin publicarea Invitației de participare pe site-ul propriu www.radiocom.ro și a unui anunț în Secțiunea Publicitate Anunțuri din cadrul platformei electronice SEAP.
· Prin Raportul procedurii de atribuire nr. ................ din data de ................... Autoritatea contractantă a declarat câștigătoare Oferta Contractantului .................................. pentru Lotul 3
În temeiul Legii nr.98/2016 privind achiziţiile publice, cu modificările și completările ulterioare s-a convenit încheierea prezentului contract:

1. Părţile contractante 
SOCIETATEA NAŢIONALĂ DE RADIOCOMUNICAŢII S.A., cu sediul în București, Șos. Olteniței nr. 103, sector 4, cod poştal 041303, telefon: 0315003001, fax: 031 5003013, înmatriculată la Oficiul Registrului Comerţului sub numărul J1998007677402, CIF RO 10881986, cont IBAN nr. RO64 RNCB 0082 0435 6984 0003, deschis la BCR - Sucursala Unirea, capital social 193.486.919,66 lei, reprezentată prin Dl. Neculai CRISTEA, Director General, în calitate de Achizitor, pe de o parte, 
şi 
............................  cu sediul în ............................, telefon: …………. fax:…………………..înmatriculată la Oficiul Registrului Comerţului sub numărul  ................., avand CIF ................., cont IBAN nr. ......................................., deschis la ......................................., capital social ........................reprezentata prin domnul  .................., .................  în calitate de Prestator, pe de altă parte

2. Termeni şi definiţii 
2.1 - În prezentul contract următorii termeni vor fi interpretaţi astfel:
a) contract - prezentul contract şi toate anexele sale;
b) Achizitor şi Prestator - părţile contractante, aşa cum sunt acestea numite în prezentul contract;
c) preţul contractului - preţul plătibil Prestatorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract, pentru serviciile efectiv acceptate ca fiind corespunzătoare de către Achizitor;
d) servicii de reparare și întreținere – totalitatea activităţilor (constatări, diagnoze, achiziții piese de schimb, revizii, reparații, întreținere, recepții, etc) pe care Prestatorul trebuie să le realizeze şi  care fac obiectul prezentului contract;
e) forţa majoră - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
f) zi - zi calendaristică; an - 365 de zile;
g) ordin - orice instrucţiune sau dispoziţie emisă de Achizitor către Prestator privind prestarea serviciilor;
h) act adiţional - document prin care se pot  modifica termenii şi condiţiile contractului de prestări servicii. 
i) garanţia de bună execuţie - garanţia care se constituie de către Prestator în scopul asigurării Achizitorului de îndeplinirea cantitativă, calitativă şi în perioada convenită a contractului.
j) conflict de interese - înseamnă orice eveniment influenţând capacitatea Prestatorului de a exprima o opinie profesională obiectivă şi imparţială sau care îl împiedică pe acesta, în orice moment, să acorde prioritate intereselor Achizitorului sau interesului public general al contractului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Prestatorului. Aceste restricţii sunt de asemenea aplicabile oricăror subcontractanţi, salariaţi şi experţi acţionând sub autoritatea şi controlul Prestatorului.  
k) penalitate contractuală – despăgubirea stabilită în contractul de prestări servicii ca fiind plătibilă de către una din părţile contractante către cealaltă parte, în caz de neîndeplinire sau îndeplinire necorespunzătoare a obligaţiilor din contract;

3. Interpretare
3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.
3.3 -  Nulitatea unei clauze sau a unei părţi dintr-o clauză contractuală nu va afecta tot articolul sau toată clauza, contractul urmând a fi interpretat şi aplicat cu scopul producerii de efecte juridice.

4. Obiectul contractului
4.1. - Prestatorul se obligă să presteze Servicii de reparare şi întreţinere a autovehiculelor din dotarea parcului auto al S.N. Radiocomunicații S.A. pentru Lotul 3 – Sucursala Direcția Radiocomunicații Timișoara în conformitate cu obligaţiile asumate prin prezentul contract și cu cerințele caietului de sarcini – Anexa nr. 3 la contract.
4.2. -Achizitorul se obligă să plătească Prestatorului preţul convenit pentru îndeplinirea contractului de servicii de reparare şi întreţinere a autovehiculelor.      

5. Prețul contractului și modalitatea de plată
5.1. - Preţul maxim pentru îndeplinirea contractului, respectiv preţul serviciilor prestate, plătibil Prestatorului de către Achizitor, este de .................... lei, la care se adaugă  T.V.A. .................. lei.
5.2. – (1) Preţul care va fi efectiv plătit în baza contractului reprezintă suma prețurilor aferente serviciilor efectuate și a produselor din devizele întocmite de Prestator și acceptate de Achizitor, conform tarifelor declarate în propunerea financiară și prevăzute în Anexa nr.2 - Listă tarife și prețuri.
(2) Tarifele pe ora de manoperă rămân ferme pe toată perioada de valabilitate a contractului. 
5.3. - În cazul în care prețul pieselor de schimb și al componentelor necesare efectuării intervenției tehnice nu sunt nominalizate în lista de piese prevăzută în Anexa 2 - Listă tarife și prețuri , Achizitorul le poate procura de la Prestator pe baza de comandă fermă, conform prevederilor art.9.6 lit.p) .
5.4. – Valoarea Serviciilor se calculează în baza Devizelor Finale aferente efectuării prestațiilor, documente pe baza cărora achizitorul verifică și confirmă reparațiile efectuate de Prestator în perioada de referință.
5.5. - Prestatorul urmează să factureze achizitorului, Serviciile prestate, recepționate, în baza Procesului-Verbal de recepție a serviciilor prestate, semnat fără obiecțiuni de către reprezentanții autorității contractante.
5.6. - Achizitorul se obligă să plătească preţul către Prestator în termen de 30 de zile lucrătoare de la primirea facturii în sistemul electronic E-factura pus la dispoziție de Ministerul Finanțelor, și în baza următoarelor documente:
· Devizul final al operațiunilor efectuate, întocmit de Prestator și acceptat de Achizitor
· Certificat de garanție pentru serviciile prestate și pentru piese, unde este cazul
· Proces-verbal de recepţie a serviciilor prestate, așa cum este precizat la Art. 9.6 litera i) al prezentului contract.
5.7. - Plata se va realiza prin ordin de plată, pe baza documentelor mai sus mentionate, în contul pe care Prestatorul îl precizează la cap. 1 din prezentul Contract.

5.8. Plata se consideră efectuată şi Achizitorul eliberat de obligaţii în momentul debitării contului său.
5.9. -   Achizitorul nu îşi asumă riscul contractului conform dispozițiilor art.1271 Cod Civil.

6. Durata contractului
6.1 - Durata prezentului contract este de 12 luni, de la semnarea contractului de către ambele părţi contractante.

7. Executarea contractului 
7.1 - Executarea contractului începe după semnarea contractului, conform art.6.1 al prezentului contract si prezentarea garanţiei de bună execuţie a contractului.

8. Documentele contractului
8.1 - Documentele contractului sunt, și fac parte integrantă din acesta:
1. Anexa nr.1 – Listă de autovehicule, care fac obiectul contractului;
2. Anexa nr.2 – Listă tarife și prețuri;
3. Anexa nr.3 – Caiet de sarcini;
4. Anexa nr.4 – Propunere tehnică, inclusiv clarificările din perioada de evaluare;
5. Anexa nr. 5 -  Propunere financiară, inclusiv clarificările/corecțiile artimetice din perioada de evaluare;
6. Anexa nr.6 – Garanţia de bună execuţie;
7. Anexa nr. 7 - Lista subcontractanţilor, cu datele de recunoaştere ale acestora;
8. Anexa nr. 8 - Angajament de susţinere din partea unui terţ, dacă este cazul ;
9. Anexa nr. 9 - Contracte de subcontractare (după caz); 
          10. Anexa nr. 10 - Acord de asociere – original (după caz); 
          11. Alte anexe, după caz.
8.2. În cazul în care, pe parcursul îndeplinirii contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.

9. Obligaţiile prestatorului
9.1 - Prestatorul se obligă să presteze serviciile care fac obiectul prezentului contract în perioada/ perioadele convenite şi în conformitate cu obligaţiile asumate.
9.2 - Prestatorul se obligă să presteze serviciile la standardele şi/ sau performanţele prezentate în propunerea tehnică, anexă la contract. 
9.3 - Prestatorul se obligă să presteze serviciile în conformitate cu angajamentele prezentate în Propunerea tehnică.
9.4 - 	(1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu Propunerea sa tehnică.
	(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract. 
9.5 - Prestatorul este pe deplin responsabil pentru prestarea serviciilor în conformitate cu termenele  asumate în Propunerea tehnică şi convenite în cadrul prezentului contract. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului. 
9.6 - Prestatorul se obligă:
a) să presteze serviciile de întreţinere a autovehiculelor, realizând reviziile periodice, astfel cum acestea sunt prezentate în planul service elaborat de producător, reparaţiile curente;
b) să presteze servicii de reparaţie mecanică, electrică, tinichigerie şi vopsitorie;
c) să asigure piesele de schimb şi accesoriile necesare reparaţiilor; acestea vor fi noi și originale sau noi și omologate de catre producător. Piesele de schimb trebuie sa fie certificate și/ sau omologate conform legislației în vigoare. Pentru asigurarea unei garanții reale și complete oferită  lucrărilor efectuate, Prestatorul va avea obligația de a menționa atat pe deviziul de lucrări cât și  pe factura finală emisă către Achizitor  marca respectiv tipul și codul de identificare a tuturor pieselor înlocuite în cadrul fiecarei operatiuni efectuate în service.
d) să prezinte informaţii cu privire la perioada de garanţie pentru piese de schimb şi accesorii acordate de producător şi să precizeze perioada de garanţie pentru serviciile prestate;
e) să constate defecţiunile autovehiculelor cu titlu gratuit, în termen de 24 de ore de la momentul (data, ora) prezentării autovehiculului în service, urmând să primească din partea reprezentantului Achizitorului acceptul pentru începerea reparaţiilor;
f) în cazul refuzului constatării defecţiunilor în termenul precizat la art. 9.6 lit. e), se preia reparația de către Achizitor și Prestatorul dezdăunează Achizitorul;
g) să înlocuiască piesele şi accesoriile defecte şi/ sau să presteze serviciile de întreţinere sau revizii şi reparaţii pe bază de programare în punctul său de lucru; 
h) să garanteze că piesele de schimb şi accesoriile defecte, înlocuite, vor putea fi restituite Achizitorului la solicitarea acestuia;
i) să accepte ca îndeplinirea obligaţiilor de către Prestator să fie certificată prin semnarea fără obiecţii a unui Proces-Verbal de recepţie a serviciilor prestate autovehiculului cu privire la operaţiunile care au fost realizate;
j) să garanteze faptul că serviciile de reparaţii şi revizii trebuie să conducă la readucerea autovehiculelor la parametrii tehnici de funcţionare stabiliţi de către producător;
k) să garanteze că în perioada de timp în care autovehiculul se află în unitatea de lucru aparţinând Prestatorului, acesta va răspunde pentru orice lipsuri, înlocuiri neautorizate de piese şi eventuale accidente suferite în atelier;
l) să acorde garanția producătorului conform certificatului de garanție dat de acesta pentru piesele înlocuite în cadrul reparațiilor sau înlocuirii pieselor, dar nu mai puțin de 12 luni;
m) să acorde garanție pentru manopera de …….. luni;
n) să remedieze gratuit, în perioada de garanţie, deficienţele apărute ulterior efectuării operaţiunii de reparaţie;
o) ca pentru reparaţiile realizate în perioada de garanţie a serviciilor prestate şi respectiv a pieselor de schimb, să nu perceapă manoperă; 
p) să prezinte, pentru piesele înlocuite, care nu sunt nominalizate în Anexa nr. 2 Listă tarife și prețuri şi au valoarea mai mare de 700 lei fără TVA, 3 (trei) oferte care vor însoţi devizul iniţial. Achizitorul va accepta din cele trei oferte prezentate, oferta cu preţul cel mai mic pentru piesele care se vor înlocui şi care nu sunt nominalizate în Anexa nr. 2 Listă tarife și prețuri.
q) să prezinte, pentru fiecare reparație realizată,  devizul final al operaţiunii în care se vor detalia valoarea manoperei, valoarea pieselor de schimb, accesoriilor şi a materialelor; 
r) să emită factura în sistemul electronic E-factura pus la dispoziție de Ministerul Finanțelor și să comunice Achizitorului indexul de încărcare a facturii.
s) să numească la semnarea contractului o persoană de contact şi să comunice un număr de telefon pentru programare la reparaţii şi revizii;
t) în măsura posibilităţilor, să asigure prioritate în vederea constatării şi remedierii defecţiunilor pentru autovehiculele care fac obiectul contractului;
u) să asigure tractarea autovehiculelor în vederea prestării serviciilor de reparaţie la punctul său de lucru;
v) să respecte condiţiile de garanţie asumate în Propunerea tehnică.
w) în perioada realizării tuturor activităților din cadrul contractului, Prestatorul este responsabil pentru implementarea celor mai bune practici, în conformitate cu legislația și regulamentele existente la nivel național și la nivelul Uniunii Europene. Prestatorul răspunde față de Achizitor pentru orice nerespectare sau omisiune a respectării oricăror prevederi legale și normative aplicabile. Achizitorul nu va fi ținut responsabil pentru nerespectarea sau omisiunea respectării de către Prestator a oricărei prevederi legale sau a oricărui act normativ aplicabil precum și pentru prestarea Serviciilor cât și pentru rezultatele generate de prestarea Serviciilor.
x) în cazul în care intervin schimbări legislative, Prestatorul are obligația de a informa Achizitorul cu privire la consecințele asupra activităților care fac obiectul contractului și de a-și adapta activitatea în funcție de decizia Achizitorului în legătură cu schimbările legislative.
y) Prestatorul are obligația de a respecta în executarea contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii.
z) în cazul în care Prestatorul nu își îndeplinește obligațiile pe linie socială și de mediu, Achizitorul va înceta contractul cu acesta fără altă formalitate suplimentară. 
10. Obligaţiile Achizitorului
  10.1 - Achizitorul se obligă să verifice calitatea serviciilor prestate prin efectuarea recepției serviciilor în termen de 3 zile lucrătoare de la data realizării acestora.
10.2 - Achizitorul se obligă să pună la dispoziţia Prestatorului orice facilităţi şi/ sau informaţii pe care acesta le-a cerut în Propunerea tehnică şi pe care le consideră necesare îndeplinirii contractului.
10.3. – Achizitorul se obligă să asigure predarea autovehiculului în perioada de programare stabilită pentru revizie/ reparație;
10.4. - Achizitorul se obligă să respecte termenul de plată al facturilor, stabilit la art. 5.6. din contract. Prestarea Serviciilor este confirmată prin procesul verbal de recepție semnat, fără observații de către reprezentanții desemnați ai achizitorului;
10.5. – Achizitorul se obligă să desemneze persoanele implicate și responsabile cu interacțiunea și suportul oferit Prestatorului, va numi responsabilul de Contract care va monitoriza permanent derularea Contractului şi va asigura contactul nemijlocit cu Prestatorul.
	
11. Sancţiuni pentru neîndeplinirea culpabilă a obligaţiilor 
11.1 - În cazul în care, Prestatorul nu reuşeşte să-şi execute obligaţiile asumate prin contract, atunci Achizitorul are dreptul de a deduce din preţul contractului, ca penalităţi, o sumă echivalentă cu 0,1% pe zi, din preţul serviciilor  neprestate, prestate cu întârziere sau necorespunzător, până la îndeplinirea efectivă a obligaţiilor, fără a depăşi  valoarea obligaţiilor neîndeplinite.
11.2 - În cazul în care Achizitorul nu onorează facturile în termenul stabilit la art. 5.6, atunci acesta are obligaţia de a plăti, ca penalităţi, o sumă echivalentă cu 0,1 % din plata neefectuată pentru fiecare zi de întârziere, până la îndeplinirea efectivă a obligaţiilor, fără a depăşi valoarea facturată. 
11.3. - Nerespectarea termenului de prestare a serviciilor cu mai mult de 60 de zile, dă dreptul Achizitorului de a considera contractul de drept reziliat, fără intervenţia instanţelor de judecată şi fără alte formalităţi legale (pact comisoriu) şi de a putea pretinde plată de daune-moratorii în temeiul art. 1536. 

12. Garanţia de bună execuţie a contractului
12.1 - Prestatorul se obligă să constituie garanţia de bună execuţie a contractului în cuantum de 5%  din valoarea totală a contractului fără TVA, reprezentând .................... lei, în termen de 5 zile lucrătoare de la semnarea contractului de către ambele părţi. Acest termen poate fi prelungit la solicitarea justificată a Prestatorului, fără a depăşi 15 zile de la data semnării contractului de achiziţie publică.
12.2 – (1) Garanţia de bună execuţie trebuie să fie irevocabilă, necondiţionată şi se constituie prin una din urmatoarele variante:
a) prin virament bancar în Cont lei  IBAN nr.:  RO64 RNCB 0082 0435 6984 0003, deschis la BCR - Sucursala Unirea;
b) printr-un instrument de garantare emis în condiţiile legii astfel:
       (i) scrisori de garanţie emise de instituţii de credit bancare sau de instituţii financiare nebancare din România sau din alt stat;
       (ii) asigurări de garanţii emise:
    - fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;
    - fie de societăţi de asigurare din state terţe prin sucursale autorizate în România de către Autoritatea de Supraveghere Financiară.
            (2) Garanția se constituie pe toată durata de valabilitate a contractului.
	(3) Neconstituirea garanţiei de bună execuţie în termenul de 5 zile lucrătoare de la semnarea contractului sau în termenul prelungit atrage după sine rezoluţiunea contractului, fără punere în întârziere, fără intervenţia instanţei şi fără îndeplinirea vreunei alte formalităţi prealabile, rezoluţiunea operează din simplu fapt al neexecutării, aşa cum este prevăzut de art. 1553 cod civil.
12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Prestatorului, precizând totodată obligaţiile care nu au fost respectate. 
12.4 - Achizitorul se obligă să restituie garanţia de bună execuţie în termen de 14 zile de la îndeplinirea obligaţiilor asumate prin prezentul contract.
12.5 - Garanţia tehnică este distinctă de garanţia de bună execuţie a contractului.

13.Alte aspecte ale derularii contractului
13.1 - Prestatorul are obligaţia de a nu transfera total sau parţial obligaţiile sale asumate prin contract, sub sancțiunea nulității absolute a contractului de cesiune parțială și/sau totală.
13.2 - Prestatorul poate cesiona dreptul său de a încasa contravaloarea serviciilor prestate, în condiţiile prevăzute de dispoziţiile Codului civil.
13.3 - Solicitările de plată către terţi pot fi onorate numai după operarea unei cesiuni în condiţiile art. 13.2., cu notificarea anterioară a Prestatorului.
13.4 - Posibilele proceduri de fuziune sau divizare ale Prestatorului ce ar putea avea loc pe parcursul derularii contractului prezent, se vor realiza numai cu acordul scris prealabil al Achizitorului.
14. Garanţia tehnică
14.1 -	(1) Perioada de garanţie oferită de către Prestator pentru reparaţiile realizate este cea declarată în propunerea tehnică, și anume:
a) Perioada de garanţie minimă solicitată pentru piese de schimb şi accesorii este cea acordată de producător;
b) Pentru serviciile prestate care nu necesită utilizarea unor piese de schimb şi/ sau accesorii se va acorda obligatoriu garanţie pentru o perioadă de minim .... luni.
c) Pentru serviciile prestate care impun utilizarea de piese de schimb şi/ sau accesorii se va acorda obligatoriu un termen de garanţie a cărui durată va fi egală cu durata garanţiei acordate pieselor de schimb şi/ sau accesoriilor utilizate. În situaţia în care accesoriile nu beneficiază de perioadă de garanţie dată de producător, se va acorda obligatoriu garanţie pentru servicii pentru o perioadă de minim ..... luni.
(2) Perioadele de garanţie vor curge de la data semnării fără obiecţiuni a proceselor-verbale de recepţie care atestă furnizarea şi montarea pieselor de schimb şi/ sau accesoriilor şi/ sau prestarea serviciilor.
14.2 - În perioada de garanţie Prestatorul are obligaţia de a asigura remedierea defecţiunilor semnalate cu respectarea termenelor de garanţie. 
14.3 -  În timpul perioadei de garanţie, Achizitorul are dreptul să sesizeze Prestatorul cu privire la eventualele defecţiuni, neconformităţi, deficienţe ale autovehiculelor reparate, Prestatorul fiind obligat să le remedieze, pe cheltuială proprie.

15. Recepţie şi verificări 
15.1- Achizitorul are dreptul de a inspecta autovehiculele reparate pentru a verifica conformitatea cu parametrii tehnici de funcţionare stabiliţi de producător.
15.2- Rezultatele testelor asupra autovehiculelor reparate de Prestator vor fi consemnate în procesul-verbal de recepţie, semnat de ambele părţi. Îndeplinirea obligaţiilor de către Prestator se atestă prin semnarea fără obiecţiuni a acestui proces-verbal de recepţie a autovehiculului cu privire la operaţiunile care au fost realizate
15.3- Dacă vreunul din autovehiculele inspectate sau testate nu corespunde parametrilor tehnici precizaţi la art.15.1, Achizitorul are dreptul să îl respingă, iar Prestatorul are obligaţia, fără a modifica preţul contractului de a face toate modificările necesare pentru ca autovehiculul să corespundă parametrilor tehnici de funcţionare stabiliţi de către producător;
15.4 - Dreptul Achizitorului de a inspecta, testa şi, dacă este necesar, de a respinge, nu va fi limitat sau amânat datorită faptului că autovehiculele au fost inspectate şi testate de Achizitor, cu sau fără participarea unui reprezentant al Prestatorului. 

16. Începere, finalizare, întârzieri, sistare
16.1 -	(1) Prestatorul are obligaţia de a începe prestarea serviciilor în termen de 3 zile de la primirea ordinului de începere a contractului. 
 	(2) În cazul în care Prestatorul suferă întârzieri şi/ sau suportă costuri suplimentare, datorate în exclusivitate Achizitorului, părţile vor stabili de comun acord:
a) prelungirea perioadei de prestare a serviciului; şi
b) totalul cheltuielilor aferente, dacă este cazul, care se vor adăuga la preţul contractului.
16.2 -	(1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă determinată, trebuie finalizate în termenul convenit de părţi, termen care se calculează de la data începerii prestării serviciilor.
	(2) În cazul în care:
i) orice motive de întârziere, care nu se datorează Prestatorului, sau
ii) alte circumstanţe neobişnuite susceptibile de a surveni, altfel decât prin încălcarea contractului de către Prestator, îndreptăţesc Prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional. 
16.3 - Dacă pe parcursul îndeplinirii contractului Prestatorul nu respectă termenele de prestare, acesta are obligaţia de a notifica acest lucru, în timp util, Achizitorului. Modificarea datei /perioadelor de prestare asumate prin contract se face cu acordul părţilor, prin act adiţional.
16.4 - În afara cazului în care Achizitorul este de acord cu o prelungire a termenului de prestare, orice întârziere în îndeplinirea contractului dă dreptul Achizitorului de a solicita penalităţi Prestatorului, conform art. 11 din prezentul contract.

17. Modificări Contractuale, clauze de revizuire	
17.1. Pe durata perioadei de valabilitate a Contractului Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de actele normative în vigoare, respectiv prevederile art. 221 din Legea nr 98/2016 privind achizițiile publice, cu modificările și completările ulterioare.
17.2. Modificările contractuale, nu trebuie să afecteze, în niciun caz și în niciun fel, rezultatul procesului de achiziție, prin anularea sau diminuarea avantajului competitiv pe baza căruia Prestatorul a fost declarat câștigător în cadrul procedurii de atribuire.
017.3. Partea care propune modificarea Contractului are obligația de a transmite celeilalte Părți propunerea de modificare a Contractului și documentele suport cu cel puțin 10 zile înainte de data la care se consideră că modificarea ar trebui să producă efecte.
017.4. Modificarea va produce efecte doar dacă părțile au convenit asupra acestui aspect în scris, prin semnarea unui act additional
017.5. Revizuirea prezentului Contract se realizează ca urmare a evaluării activităților, rezultatelor și performanțelor Prestatorului în cadrul Contractului. Modificarea Contractului prin revizuire intervine cu scopul atingerii obiectului Contractului, care constă în serviciile pe care Prestatorul se obligă să le presteze în conformitate cu prevederile din prezentul Contract, cu respectarea dispozițiilor legale și conform cerințelor din Caietul de Sarcini.
017.6. Clauzele de revizuire a contractului sunt: 
(i) Variații ale activităților din Contract necesare în scopul îndeplinirii obiectului Contractului;
(ii) Necesitatea extinderii duratei de prestare a serviciilor.
(iii) Opțiuni / variații ale cantităților ce urmează a fi achiziționate.
17.7. Pe parcursul perioadei de valabilitate a Contractului, Achizitorul îşi rezervă dreptul de a renunţa unilateral la unele sau altele dintre prestaţii, în funcţie de valoarea fondurilor disponibile la momentul respectiv al derulării şi de necesitatea stringentă a reducerii ponderii anumitor cheltuieli, în conformitate cu prevederile actelor normative în vigoare la respectiva dată sau cu măsurile cu caracter intern adoptate de Achizitor, cu informarea prealabilă a Prestatorului, în termen de maximum 30 zile de la data apariţiei situaţiei invocate, fără plata de penalităţi şi/sau daune interese.

18. Forţa majoră
18.1 - Forţa majoră este constatată de o autoritate competentă.
18.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
18.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile care li se cuveneau părţilor până la apariţia acesteia.
18.4 - Partea care invocă forţa majoră are obligaţia de a notifica celeilalte părţi, în termen de 48 de ore de la producere, evenimentul de forţă majoră şi să facă dovada prin certificatul emis de autoritatea competenta, în termen de 10 zile de la notificarea evenimentului de forţă majoră.
18.5 - Partea care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
18.6 - Dacă forţa majoră acţionează sau se estimează ca va acţiona o perioadă mai mare de 3 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.
18.7 - COVID 19 sau alte pandemii nu reprezinta nici caz fortuit si nici forta majora.

19. Încetarea contractului 
19.1 - Prezentul contract încetează în una din următoarele situaţii: 
a) prin ajungerea la termen și îndeplinirea tuturor obligaţiilor sau prin consumarea fondurilor alocate conform art. 5.1; 
b) înainte de expirarea termenului prin acordul de voinţă al părţilor ;
c) prin rezilierea de către o parte ca urmare a neîndeplinirii sau îndeplinirii în mod necorespunzător a obligaţiilor asumate prin prezentul contract, de către cealaltă parte, cu notificare prealabilă de 30 zile a părţii în culpă;
d) prin denunțarea unilaterală formulată de Achizitor cu o notificare prealabilă de 30 zile, în situația în care din motive tehnice, nu mai este necesară prestarea serviciilor.
e) denunţarea unilaterală a contractului de către oricare dintre părti, în caz de faliment, lichidare și dizolvare, în condițile prevăzute de art.123 din Legea insolvenței, cu o notificare prealabilă de 30 de zile 
19.2 Achizitorul îşi rezervă dreptul de a denunţa unilateral contractul de achiziție, fara interventia instantei de judecata sau alta formalitate legala (pact comisoriu), în cel mult 10 zile de la apariţia unor circumstanţe excepţionale, a unor împrejurări a căror întindere nu au fost şi nici nu puteau fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea acestuia ar fi excesiv de oneroasă şi vădit injustă. 
19.3 - Încetarea contractului nu va avea niciun efect asupra obligaţiilor deja scadente între părţi. Preţul produselor şi serviciilor care au fost deja livrate/prestate la momentul comunicării notificării de denunţare unilaterală de către Achizitor şi care îndeplinesc cerinţele contractuale vor fi achitate de către Achizitor  în conformitate cu prevederile contractului.

20. Soluţionarea litigiilor
20.1 - Achizitorul şi Prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
20.2 - Dacă, după 15 zile de la începerea acestor tratative, Achizitorul şi Prestatorul nu reuşesc să rezolve în mod amiabil o divergenţă contractuală, competența de soluționare aparține instanţelor judecătoreşti în a caror rază teritorială se află sediul Achizitorului.


21. Confidenţialitate
21.1 - Toate informaţiile confidenţiale oferite de către Achizitor Prestatorului, sau cele obţinute în alte moduri de către acesta (cu excepţia informaţiilor din domeniul public sau altele decât cele referite în acest articol) vor fi tratate de către Prestator ca informaţii confidenţiale şi nu vor fi folosite în alte scopuri decât cele legate de îndeplinirea acestui contract şi nici nu vor fi dezvăluite unor terţi fără acordul prealabil, în scris al Achizitorului. Cu excepţia cazurilor, în care este necesar în scopul executării contractului sau care are caracter de informaţie de interes public, Prestatorul nu va publica sau divulga nicio informaţie cu privire la contract fărî acordul scris, prealabil, al Achizitorului.
21.2 - Oricare parte contractantă nu are dreptul, fără acordul scris al celeilalte părţi:
a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;
b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.
21.3 - Dezvăluirea oricărei informaţii, faţă de persoanele implicate în îndeplinirea contractului, se va face confidenţial şi se va extinde numai asupra acelor informaţii necesare îndeplinirii contractului.
21.4 - În cazul în care una din părţi nu respectă clauzele prevăzute la  lit. a) şi b), cealaltă parte poate solicita instanţei de judecată daune-interese în funcţie de prejudiciul cauzat.
21.5 - Oricare parte contractantă va fi exonerată de răspunderea pentru dezvăluirea de informaţii referitoare la contract, dacă:
a) informaţia era cunoscută părţii contractante înainte ca ea să fi fost primită de la cealaltă parte contractantă; sau
b) informaţia a fost dezvăluită după ce a fost obţinut acordul scris al celeilalte părti contractante pentru o asemenea dezvăluire; sau partea contractantă a fost obligată în mod legal să dezvăluie informaţia;
c) părțile nu vor dezvălui informații cu privire la prezentul contract și toate acțiunile legate de executarea acestuia timp de 3 ani de la data încetării contractului.
21.6 -  Părţile se vor asigura că angajaţii lor prelucrează datele cu caracter personal, aşa cum sunt ele definite la art. 24, cu păstrarea confidenţialităţii, integrităţii şi securităţii acestora,  numai în limita atribuţiilor de serviciu şi doar în scopul în care au fost colectate, respectiv încheierea şi derularea prezentului contract. 

22. Comunicări
22.1 -	(1) Orice comunicare între părţi, referitoare la îndeplinirea prezentului contract, trebuie să fie transmisă în scris.
	(2) Orice document scris trebuie înregistrat atât în momentul transmiterii, cât şi în momentul primirii.
22.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.
22.3 – Fiecare parte va desemna persoane de contact, responsabile cu derularea contractului.

Persoane de contact:
- pentru Achizitor –
Nume și prenume: 
Date de contact: 
· telefon: 
· adresă de e-mail: 

- pentru Prestator – 
Nume și prenume:
Date de contact:
· telefon:
· adresă de e-mail:

23. Subcontractanţi
23.1 – Prestatorul are obligaţia, în cazul în care părţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu Achizitorul.
23.2 -  (1) Prestatorul are obligaţia de a prezenta dacă e cazul, la semnarea contractului, câte o copie după contractele încheiate cu subcontractanţii desemnaţi.
(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.
23.3 - Prestatorul este pe deplin răspunzător faţă de Achizitor de modul în care îndeplineşte contractul.
23.4 - (1) Schimbarea subcontractantului nu va schimba preţul contractului şi va fi notificată Achizitorului.
(2) Achizitorul poate solicita Prestatorului schimbarea unui subcontractant în situaţia în care acesta încalcă în mod grav sau repetat obligaţiile asumate.


24. Date cu caracter personal-informare
24.1 - Părţile  prelucrează date cu caracter personal ale persoanelor vizate descrise mai jos, în scopul încheierii şi derularii prezentului contract, în vederea solicitării şi acordării accesului în spaţiile/locaţiile proprietatea Achizitorului; interesul legitim  poate fi de asemenea temeiul prelucrării, interes urmărit de fiecere parte contractantă în desfăşurarea propriei activităţi şi/sau în situaţia  constatării, exercitării sau apărării unor drepturi în justiție. Dacă în derularea contractului sau în legătură cu acesta apar circumstanțe în care una dintre părți acționează ca o persoană împuternicită a celeilalte părți sau ca un operator asociat cu cealaltă parte, atunci părțile se obligă să încheie un acord cu caracter obligatoriu conform articolelor 26 și 28 din Regulament, precum și cu alte prevederi legale incidente. Acordul va fi făcut cunoscut Achizitorului în 5 zile de la încheiere. Părtile garantează că datele cu caracter personal nu vor fi procesate în alte scopuri decât strict pentru indeplinirea obligatiilor contractuale.
24.2 - Persoane vizate: reprezentanţi legali/autorizaţi ai părţilor, persoane de contact/responsabile cu executarea contractului, precum şi datele cu caracter personal ale eventualilor subcontractori ai Prestatorului,  sau date personale ale reprezentaţilor/salariaţilor partenerilor reciproci ai părţilor.
24.3 - Categorii de date prelucrate: nume şi prenume, semnătura, funcţie, număr de telefon, date puse la dispoziţie pe durata de derulare a contractului. Părțile garantează că datele cu caracter personal care fac obiectul prelucrării sunt obținute și transmise în mod legal, cu respectarea prevederilor aplicabile în materia protecției datelor. 
24.4 - Destinatari ai datelor cu caracter personal: destinatarii datelor cu caracter personal prelucrate sunt salariaţii părţilor contractante care gestionează prezenta relaţie contractuală, instituţii şi/sau autorităţi publice (la cerere, conform legii sau într-o situaţie litigioasă), instanţe de judecată, organe de arbitraj, profesionişti în domeniul insolvenţei, executori judecătoreşti,  după caz.
24.5 - Perioada stocării:  Datele cu caracter personal vor fi stocate pe toată durata de valabilitate și de derulare a contractului și ulterior, pe toată perioada necesară îndeplinirii obligațiilor legale, fiscale, contabile, arhivistice sau pentru constatarea, exercitarea ori apărarea unui drept în justiție. 
24.6 - Transfer in afara UE şi Spatiul Economic European: nu se realizează transferuri de date în afara UE sau SEE. 
24.7 - Drepturile persoanelor vizate: în conformitate cu Regulamentul (UE) 2016/679 şi  cu Legea nr. 190 din 18 iulie 2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), persoanele vizate beneficiază de următoarele drepturi, respectiv: dreptul de a solicita accesul, rectificarea, ştergerea sau restricţionarea prelucrării în condiţiile legilor în vigoare, dreptul de opoziţie (în cazul prelucrărilor care au ca temei legal interesul legitim) şi dreptul la portabilitatea datelor, retragerea consimţământului (în cazul în care prelucrarea are ca temei legal consimţământul, dacă este cazul), dreptul de a depune o plângere la autoritatea de supraveghere. 
24.8 - Pentru Achizitor, persoanele vizate pot folosi formularul de pe site-ul www.radiocom.ro secţiunea Transparenta/ Îndrumar pentru exercitarea drepturilor, sau pot adresa cu o cerere scrisă, datată şi semnată la adresa de email dpo@radiocom.ro. Pentru soluţionarea cererii este posibil să fie necesar a verifica identitatea persoanei vizate. 
24.9 - Părtile garantează că personalul său, implicat în executarea prezentului contract a fost informat cu privire la prelucrarea datelor cu caracter personal si la drepturile sale conform prevederilor Regulamentului.
24.10 - Măsuri tehnice şi organizatorice, pentru asigurarea securităţii prelucrărilor: Prelucrarea datelor cu caracter personal va avea loc numai prin intermediul / în cadrul unor sisteme de prelucrare ce au făcut obiectul implementarii unor măsuri tehnice şi organizatorice adecvate pentru protejarea datelor cu caracter personal. Măsurile tehnice şi organizatorice trebuie să respecte art. 32 din GDPR, asigurând un nivel adecvat de protecţie şi securitate a datelor cu caracter personal. 
24.11 - Transmiterea datelor cu caracter personal prin mijloace electronice se va realiza utilizând măsuri adecvate de securitate, precum criptare, arhive protejate prin parolă, canale securizate sau alte mecanisme tehnice corespunzătoare nivelului de risc al prelucrării (ZIP, RAR, etc). Parola se va transmite destinatarului prin telefon, sau printr-un mail separat. 
24.12 - Părţile trebuie sa se informeze reciproc, de îndată, dar nu mai târziu de 24 de ore, în legătură cu orice încălcare a prelucrării datelor cu caracter personal care ar putea genera un risc pentru drepturile şi libertăţile persoanelor vizate, ori cu privire la orice decizie legată de prelucrarea datelor cu caracter personal şi procedurilor aplicate acestora. Informarea va cuprinde şi detalii despre incident, consecinţe, precum şi măsurile luate pentru gestionarea riscurilor şi remedierea deficienţelor care au condus la încălcarea prelucrării datelor cu caracter personal.
24.13 -  Încălcarea obligaţiilor din prezentul capitol reprezintă încălcare a obligaţiilor contractuale si atrage sanctiunile prevăzute de legislația specifică în domeniu. 
Partea care a suferit un prejudiciu ca urmare a nerespectării de către celelată parte obligatiilor prevăzute în prezentul capitol, este îndreptătită să se indrepte împotriva părţii în culpă şi să  primească de la acesta din urmă despăgubiri, prin raportare la prevederile legale incidente .şi  prejudiciul creat.
24.14 - Date de contact ale responsabilului cu protecţia datelor cu caracter personal al Achizitorului: Șoseaua Olteniţei , nr 103, sector 4, Bucureşti sau la adresa de email dedicată: dpo@radiocom.ro.

25. Limba care guvernează contractul
25.1 - Limba care guvernează contractul este limba română.

26. Legea aplicabilă contractului
26.1 - Contractul va fi interpretat conform legilor din România.

Părţile au înţeles să încheie prezentul contract în două exemplare, câte unul pentru fiecare parte. 

     Achizitor,								  Prestator,		           
    SOCIETATEA NAȚIONALĂ 
    DE RADIOCOMUNICAȚII S.A.

